Første afsnit af 'VICE på DR3' fokuserer på de unge danskere, der tager til Syrien for at kæmpe for deres tro.

I programmet medvirker to danske Syrien-krigere, der nu er kommet tilbage til Danmark for at fortsætte deres liv.

- Jeg kan love dig for, at fru Jensen og fru Hansen ikke skal være bange for mig på nogen som helst måde, og hvis jeg stadig var blodtørstig, eller hvad man skal sige, så kunne jeg være blevet i Syrien, siger en af de medvirkende Syrienkrigere.

- Jeg er ikke kommet tilbage til Danmark for at skyde på uskyldige mennesker; jeg er kommet tilbage for at tage mig en uddannelse, passe på min familie og leve et godt liv her i Danmark.

- Jeg er ikke kommet tilbage for at dræbe Henrik og Henriette på gaden. Det er jo sindssygt, siger han.